ร้านหมูพะโล้ในอำเภอสันป่าตอง ร้านนี้สังเกตไม่ยากเพราะอยู่ติดถนนเส้นหลัก สันป่าตอง-ทุ่งเสี้ยว อยู่ฝั่งตรงข้ามเยื้องๆกับสหกรณ์การเกษตรอำเภอสันป่าตอง
เมนูของร้านก็คล้ายๆกับร้านข้าวขาหมูพะโล้ทั่วไปคือ ขาหมู ไส้ คากิ และไข่พะโล้ มีทั้งแบบสับแยกและแบบราดข้าว แต่ทีเด็ดที่ทำให้ร้านนี้ต่างจากร้านหมูพะโล้อื่นๆก็คือเมนู"หมูพวง"ซึ่งมีลักษณะเป็นหมูแดดเดียวนำมาหมักจนได้ที่แล้วนำมาร้อยเป็นพวงๆลงทอด ซึ่งราคาก็ถูกมากเพียงพวงละ10บาท รสชาติก็ทำออกมาได้กลมกล่อมมากที่สำคัญคือเนื้อหมูมีความนุ่ม ออกแรงดึงนิดหน่อยก็แทบจะหลุดออกจากพวง ทานร้อนๆกับข้าวเหนียวร้อนๆเหมาะนักแล ใครอยู่ละแวกสันป่าตองแนะนำให้มาลองชิมดู